钦定古今图书集成/明伦汇编/氏族典/第580卷 > 耶律斜轸
## 钦定古今图书集成/明伦汇编/氏族典/第580卷 > 耶律斜轸

按《辽史耶律斜轸传》，“斜轸，字韩隐，于越曷鲁之孙。性
明敏，不事生产，枢密使萧思温荐召问时政，占对剀
切。帝器重之，命节制西南面诸军。乾亨初，宋下山东河东，乘胜袭燕，斜轸奋击败之。统和初，宋将曹彬、米
信出雄、易，杨继业出代州，太后亲帅师救燕，以斜轸
为山西路兵马都统。至定安，遇贺令图军，击破之。闻”
宋军来救，令耶律题子伏险俟敌，斜轸击其背，二军
俱溃。贺令图、潘美复来，斜轸逆于飞狐。继业兵至，斜
轸佯退，伏发，继业被擒。以功加守太保。从太后南伐，
卒于军。庶子狗儿，官至小将军。